A：咦！葉先生呀，你呢有冇諗過去睇書展啊？
A: Yir! Yiph sinjsaangj aax, neiq nej yauq mouq namr gwo heoi tair svjzinr aa?
B：誒，乜嘢書展呢？
B: Eh, matjyeq svjzinr nej?
A：誒，每年 / 即係每年都有一次嗰個書展囖。你知唔知道𡃉？
A: Eh, muiq ninx / zikjhaih muiq ninx douj yauq yatj ci gor go svjzinr loj. Neiq zij mx zijdou gaa?
B：誒，你係唔係指香港會議中心嗰個呢？
B: Eh, neiq haih mx haih zir Hoengjgongr wuihyiq zungjsamj gor go nej?
A：係啊，係啊，係啊，係啊。
A: Haih aa, haih aa, haih aa, haih aa.
B：哦！我自己未去，不過呢，就琴日睇到，誒，電視新聞呢，就係報導哩一個有關，誒，書展嘅。
B: Oq! Ngoq zihgeir meih heoi, batjgwo nej, zauh kamxyath tair dour, eh, dinhsih sanjmanx nej, zauh haih boudouh nij yatj go yauqgwaanj, eh, svjzinr ge.
A：喀。
A: Haakh.
B：噉呢，就，誒，好似好哄動噉樣。
B: Gamr nej, zauh, eh, hourciq hour hungdungh gamryoengr.
A：係啊，係啊，我估都係漫畫嗰邊多啲人囖。
A: Haih aa, haih aa, ngoq gur douj haih maanhwaar gor binj doj dij yanx loj.
B：係啊，我都覺得係。
B: Haih aa, ngoq douj gokdakj haih.
A：係嘞，係嘞噉 / 噉但係你會 / 有冇諗過去睇呢？
A: Haih laak, haih laak gamr / gamr daanhhaih neiq wuiq / yauq mouq namr gwo heoi tair nej?
B：暫時冇噉嘅打算，或者遲啲會去。
B: Zaamhsix mouq gamr ge daarsvn, waakhzer cixdij wuiq heoi.
A：哦，唔係。因為呢，我上年呢，噉上年書展我都有去。噉我喺度買咗啲字典喎。噉我覺得「啊！都會幾好。」但係我又覺得唔知點樣揀好囖。因為呢，我覺得，我買咗兩本字典，噉呢一本呢就係嗰個Oxford Advanced Learner嗰本喇，噉即係紅色嗰本喇。
A: Oq, mxhaih. Yanjwaih nej, ngoq soenghninr nej, gamr soenghninr svjzinr ngoq douj yauq heoi. Gamr ngoq hair douh maaiqzor dij zihdinr wo. Gamr ngoq gokdakj " aa! Douj wuiq geir hour. " daanhhaih ngoq yauh gokdakj mx zij dimryoengr gaanr hour loj. Yanjwaih nej, ngoq gokdakj, ngoq maaiqzor loengq bunr zihdinr, gamr nej yatj bunr nej zauh haih gor go Oxford Advanced Learner gor bunr laaj, gamr zikjhaih hungxsikj gor bunr laaj.
B：係。
B: Haih.
A：噉另外一本就係嗰個普通我哋，誒，商務印書館出嗰本，即係啡色皮面嗰本吖嗎。你知唔知邊本啊？
A: Gamr linghngoih yatj bunr zauh haih gor go pourtungj ngoqdeih, eh, Soengjmouh yansvjgunr ceotj gor bunr, zikjhaih fejsikj peixminr gor bunr aaj maa. Neiq zij mx zij binj bunr aa?
B：誒，你係指漢英定英漢呢？
B: Eh, neiq haih zir hon yingj dingh yingj hon nej?
A：誒，啡色嗰本就係漢英嘅。
A: Eh, fejsikj gor bunr zauh haih hon yingj ge.
B：啡色嘅漢英，係商務出版嘅？
B: Fejsikj ge hon yingj, haih Soengjmouh ceotjbaanr ge?
A：係嘞。
A: Haih laak.
A：喀，喀，嗰本即係我哋成日都用嗰本喇。
A: Haakh, haakh, gor bunr zikjhaih ngoqdeih sengxyath douj yungh gor bunr laaj.
B：嗯。
B: Mh.
A：噉我又覺得都好似幾好，因為我嗰陣時買就係最新嗰版𡃉嚹，係九…
A: Gamr ngoq yauh gokdakj douj hourciq geir hour, yanjwaih ngoq gor zanhsix maaiq zauh haih zeoi sanj gor baanr gaa laa, haih gaur …
B：係幾時出版𡃉呢？
B: Haih geirsix ceotjbaanr gaa nej?
A：九五年啊應該。
A: Gaur ngq ninx aa yingjgoij.
B：九五年。
B: Gaur ngq ninx.
A：即係我上年九六年睇書展喇。噉佢個出版就係九五年，應該係最 / 即係嗰陣時係最新囖。
A: Zikjhaih ngoq soenghninr gaur lukh ninx tair svjzinr laaj. Gamr keoiq go ceotjbaanr zauh haih gaur ngq ninx, yingjgoij haih zeoi / zikjhaih gor zanhsix haih zeoi sanj loj.
B：係。
B: Haih.
A：係。但係我又覺得呢，嗰啲字典呢，好似，誒，有啲不足之處，我成日覺得。
A: Haih. Daanhhaih ngoq yauh gokdakj nej, gor dij zihdinr nej, hourciq, eh, yauq dij batjzukj zij cv, ngoq sengxyath gokdakj.
B：誒，你意思係漢英嘅字典？
B: Eh, neiq yisij haih hon yingj ge zihdinr?
A：誒，兩 / 兩樣都有啊其實。譬如呢，誒，講，譬如講Oxford嗰本先喇，即係英漢嗰本先喇。
A: Eh, loengq / loengq yoengh douj yauq aa keixsath. Peiyvx nej, eh, gongr, peiyvx gongr Oxford gor bunr sinj laaj, zikjhaih yingj hon gor bunr sinj laaj.
B：係。
B: Haih.
A：噉我會覺得呢，佢，誒，即係我以 / 我都有以為嗰版，即係舊版八幾年嗰版嗰本字典，噉我而家買咗九五年新版喇。
A: Gamr ngoq wuiq gokdakj nej, keoiq, eh, zikjhaih ngoq yiq / ngoq douj yauq yiqwaix gor baanr, zikjhaih gauh baanr baat geir ninx gor baanr gor bunr zihdinr, gamr ngoq yixgaaj maaiqzor gaur ngq ninx sanj baanr laaj.
B：係。
B: Haih.
A：噉呢，但係呢佢 / 我會覺得呢，舊版呢就有一個係譬如講地名嘅，後 / 最尾嗰度有個index噉樣嗎。
A: Gamr nej, daanhhaih nej keoiq / ngoq wuiq gokdakj nej, gauh baanr nej zauh yauq yatj go haih peiyvx gongr deihmengr ge, hauh / zeoi meij gor douh yauq go index gamryoengr gaaj maa.
B：係appendix。
B: Haih appendix.
A：係嘞，係嘞，係嘞。
A: Haih laak, haih laak, haih laak.
B：嗯。
B: Mh.
A：噉但係呢，新嗰本就冇𡃉喎。
A: Gamr daanhhaih nej, sanj gor bunr zauh mouq gaa wo.
B：係。
B: Haih.
A：噉我覺得，譬如我哋做翻譯噉樣呢，我會覺得會好困難囖。因為有時我哋譯嘢都會遇到啲，誒，即係專有名詞啊，地方名噉樣嗎。噉我覺得如果冇咗，我覺得好似好似唔知點噉樣啊。
A: Gamr ngoq gokdakj, peiyvx ngoqdeih zouh faanjyikh gamryoengr nej, ngoq wuiq gokdakj wuiq hour kwannaanx loj. Yanjwaih yauqsix ngoqdeih yikh yeq douj wuiq yvh dour dij, eh, zikjhaih zvnjyauq mingxcix aa, deihfongj mengr gamryoengr gaaj maa. Gamr ngoq gokdakj yvxgwor mouqzor, ngoq gokdakj hourciq hourciq mx zij dimr gamryoengr aa.
B：誒，噉可唔可以兩本字典一齊用呢？
B: Eh, gamr hor mx horyiq loengq bunr zihdinr yatjcaix yungh nej?
A：可以。但係如果考試嗰陣時咪唔得囖，因為考試我哋要…
A: Horyiq. Daanhhaih yvxgwor haaursiq gor zanhsix maih mx dakj loj, yanjwaih haaursiq ngoqdeih yiu …
B：因為考試只可以帶兩部字典。
B: Yanjwaih haaursiq zir horyiq daai loengq bouh zihdinr.
A：係嘞，係嘞，係嘞。噉佢哋譯嘅嘢又唔同噉樣（吖）嗎。
A: Haih laak, haih laak, haih laak. Gamr keoiqdeih yikh ge yeq yauh mxtungx gamryoengr ( aaj ) maa.
B：係。
B: Haih.
A：噉如果帶 / 帶一本噉又好似冇地名喎，但係如果帶本有地名又舊版喎，噉又可能好多新嘅字都冇擺入去噉樣囖。係囖。
A: Gamr yvxgwor daai / daai yatj bunr gamr yauh hourciq mouq deihmengr wo, daanhhaih yvxgwor daai bunr yauq deihmengr yauh gauh baanr wo, gamr yauh hornangx hour doj sanj ge zih douj mouq baair yaph heoi gamryoengr loj. Haih loj.
B：我諗如果英漢字典來講呢，我自己，誒，而家常用嘅就有兩本嘞。
B: Ngoq namr yvxgwor yingj hon zihdinr laix gongr nej, ngoq zihgeir, eh, yixgaaj soengxyungh ge zauh yauq loengq bunr laak.
A：喀，喀，喀。
A: Haakh, haakh, haakh.
B：一本呢就係阿黃同益編嘅。
B: Yatj bunr nej zauh haih aa wongx tungxyikj pinj ge.
A：黃同益。
A: Wongx tungxyikj.
B：係嘞。
B: Haih laak.
A：哦。
A: O.
B：另外一本呢就係陸谷孫嘅。我諗你應該有用𡃉。噉…
B: Linghngoih yatj bunr nej zauh haih lukh gukjsvnj ge. Ngoq namr neiq yingjgoij yauq yungh gaa. Gamr …
A：誒，我冇乜點聽過。
A: Eh, ngoq mouq matj dimr tengj gwo.
B：誒，陸谷孫嗰本呢就係叫做《英漢大辭典》。
B: Eh, lukh gukjsvnj gor bunr nej zauh haih giuzouh 《 yingj hon daaih cixdinr 》.
A：哦，哦，哦，哦，哦，哦。
A: O, o, o, o, o, o.
B：噉呢，哩本書呢就已經出咗好耐𡃉嘞，不過呢，最近呢，誒，或者都唔係最近嘅，而係一兩年之前呢已經出咗一本呢，就係將兩冊係合成一冊嘅。
B: Gamr nej, nij bunr svj nej zauh yiqgingj ceotjzor hour noih gaa laak, batjgwo nej, zeoiganh nej, eh, waakhzer douj mxhaih zeoiganh ge, yix haih yatj loengq ninx zijcinx nej yiqgingj ceotjzor yatj bunr nej, zauh haih zoengj loengq caak haih haphsingx yatj caak ge.
A：哦。即係你意思話以前就係，誒，分咗上冊同埋下冊。
A: O. Zikjhaih neiq yisij waah yiqcinx zauh haih, eh, fanjzor soenghcaak tungxmaaix haahcaak.
B：係嘞，以前呢就好大本嘅。
B: Haih laak, yiqcinx nej zauh hour daaih bunr ge.
A：哦。
A: O.
B：噉呢，而家呢就已經呢係合成咗一冊，
B: Gamr nej, yixgaaj nej zauh yiqgingj nej haih haphsingxzor yatj caak,
A：喀。
A: Haakh.
B：噉呢就比較攜帶方便。
B: Gamr nej zauh beirgaau kwaixdaai fongjbinh.
A：噉但係會唔會資料上係少咗呢？
A: Gamr daanhhaih wuiq mx wuiq zijliur soengh haih siurzor nej?
B：誒，唔會𡃉，因為其實佢係將兩冊呢係濃縮成一冊。只不過啲字體係細咗。
B: Eh, mx wuiq gaa, yanjwaih keixsath keoiq haih zoengj loengq caak nej haih nungxsukj sengx yatj caak. Zirbatjgwo dij zihtair haih saizor.
A：喀。
A: Haakh.
A：哦！
A: O!
B：喀，噉所以呢就好適合你哋呢考試嘅時候呢係攜帶嘅，因為只係有一本嘅。
B: Haakh, gamr soryiq nej zauh hour sikjhaph neiqdeih nej haaursiq ge sixhauh nej haih kwaixdaai ge, yanjwaih zirhaih yauq yatj bunr ge.
A：但係會唔會好貴呢？即係哩一類型嘅字典。
A: Daanhhaih wuiq mx wuiq hour gwai nej? Zikjhaih nij yatj leoihyingx ge zihdinr.
B：誒，據我所知呢，就，誒，唔係太貴，但係我當時買呢係兩冊嘅嗰個，誒，版本呢，
B: Eh, geoi ngoq sorzij nej, zauh, eh, mxhaih taai gwai, daanhhaih ngoq dongjsix maaiq nej haih loengq caak ge gor go, eh, baanrbunr nej,
A：喀。
A: Haakh.
B：就係，誒，都需要幾百蚊嘅。噉…
B: Zauh haih, eh, douj seoijyiu geir baak manj ge. Gamr …
A：幾多百度呢？
A: Geir doj baak dour nej?
B：噉，誒，已經唔記得咗嘞。
B: Gamr, eh, yiqgingj mxgeidakjzor laak.
A：哦。
A: Ox.
B：因為太耐嘞。喀。
B: Yanjwaih taai noih laak. Haakh.
A：喀。
A: Haakh.
B：噉所以呢就，誒，但係我覺得哩一本呢，就如果係一冊嘅話呢，係，誒，內容又好充實，
B: Gamr soryiq nej zauh, eh, daanhhaih ngoq gokdakj nij yatj bunr nej, zauh yvxgwor haih yatj caak ge waah nej, haih, eh, noihyungx yauh hour cungjsath,
A：喀。
A: Haakh.
B：同埋佢有你頭先嘅要求。就係話有appendix。
B: Tungxmaaix keoiq yauq neiq tauxsinj ge yiujkaux. Zauh haih waah yauq appendix.
A：喀。
A: Haakh.
B：後邊呢就有啲人名同埋地名啊嗰啲噉。
B: Hauhbinh nej zauh yauq dij yanxmengr tungxmaaix deihmengr aa gor dij gamr.
A：哦，哦，哦，哦。
A: O, o, o, o.
B：噉可以考慮 / 買哩本。
B: Gamr horyiq haaurleoih / maaiq nij bunr.
A：但係 / 喀，但係我又覺得，譬如話好似你間房噉樣喇。
A: Daanhhaih / haakh, daanhhaih ngoq yauh gokdakj, peiyvx waah hourciq neiq gaanj fongr gamryoengr laaj.
B：係。
B: Haih.
A：噉有好多字典喎。
A: Gamr yauq hour doj zihdinr wo.
B：係。
B: Haih.
A：但係譬如我哋 / 我覺得譬如我哋做翻譯嘅人噉樣呢，
A: Daanhhaih peiyvx ngoqdeih / ngoq gokdakj peiyvx ngoqdeih zouh faanjyikh ge yanx gamryoengr nej,
B：喀，都唔算多嚹。
B: Haakh, douj mx svn doj laa.
A：喀，噉我哋覺得如果做翻譯噉梗係要好多字典，好多工具書去幫我哋譯嘢喇。
A: Haakh, gamr ngoqdeih gokdakj yvxgwor zouh faanjyikh gamr gangrhaih yiu hour doj zihdinr, hour doj gungjgeoihsvj heoi bongj ngoqdeih yikh yeq laaj.
B：係，冇錯吖。
B: Haih, mouq co aaj.
A：噉但係譬如我哋平時譬如做功課啊，嗰陣時我又覺得係都需要唔同類型嘅字典喇，噉但係我又應 / 你覺得我哋作為學生，應唔應該買咁多字典吖，抑或係其實買一本好general嘅，乜嘢都查到普通嘅字典好吖，抑或係普通字典之餘又再加一啲另類嘅？譬如專門嘅，譬如話法律啊，誒，或者係講哩一個，誒，自然科學啊。
A: Gamr daanhhaih peiyvx ngoqdeih pingxsix peiyvx zouh gungjfo aa, gor zanhsix ngoq yauh gokdakj haih douj seoijyiu mxtungx leoihyingx ge zihdinr laaj, gamr daanhhaih ngoq yauh yingj / neiq gokdakj ngoqdeih zokwaix hokhsaangj, yingj mx yingjgoij maaiq gam doj zihdinr aaj, yikjwaakh haih keixsath maaiq yatj bunr hour general ge, matjyeq douj caax dour pourtungj ge zihdinr hour aaj, yikjwaakh haih pourtungj zihdinr zijyvx yauh zoi gaaj yatj dij linghleoih ge? Peiyvx zvnjmunx ge, peiyvx waah faatleoth aa, eh, waakhzer haih gongr nij yatj go, eh, zihyinx fojhokh aa.
B：嗯。
B: Mh.
A：科技性嗰啲字典啊，你覺得點樣呢？
A: Fojgeihsing gor dij zihdinr aa, neiq gokdakj dimryoengr nej?
B：誒，我自己覺得呢，如果又你係想又畢業之後呢，從事翻譯工作嘅呢，
B: Eh, ngoq zihgeir gokdakj nej, yvxgwor yauh neiq haih soengr yauh batjyiph zijhauh nej, cungxsih faanjyikh gungjzok ge nej,
A：喀。
A: Haakh.
B：噉呢就不妨呢係多買啲字典。
B: Gamr nej zauh batjfongx nej haih doj maaiq dij zihdinr.
A：哦
A: O
B：因為呢如果只係買一啲通用嘅字典呢，就只係幫到你，誒，譯一啲好普通嘅文章。
B: Yanjwaih nej yvxgwor zir haih maaiq yatj dij tungjyungh ge zihdinr nej, zauh zirhaih bongj dour neiq, eh, yikh yatj dij hour pourtungj ge manxzoengj.
A：喀
A: Haakh
B：但係如果你想譯一啲專科嘅文章，譬如話醫學啊，科技啊，或者係其他你頭先講嘅，一啲法律嘅文章啊，
B: Daanhhaih yvxgwor neiq soengr yikh yatj dij zvnjfoj ge manxzoengj, peiyvx waah yijhokh aa, fojgeih aa, waakhzer haih keixtaaj neiq tauxsinj gongr ge, yatj dij faatleoth ge manxzoengj aa,
A：喀。
A: Haakh.
B：或者係一啲又政府嘅文章啊噉呢，
B: Waakhzer haih yatj dij yauh zingfur ge manxzoengj aa gamr nej,
A：嗯。
A: Mh.
B：噉你就需要一啲專科嘅字典嘅。噉哩一個呢就要睇下你自己嘅用途嘞。
B: Gamr neiq zauh seoijyiu yatj dij zvnjfoj ge zihdinr ge. Gamr nij yatj go nej zauh yiu tair haaq neiq zihgeir ge yunghtoux laak.
A：喀
A: Haakh
B：你有啲乜嘢嘅目的呢？噉如果譬如話你做功課嘅時候，有時你會遇到一啲比較專有嘅文章，或者一啲專業啲嘅文章嘅話呢，噉可能你可以去圖書館嗰度呢，揾哩啲字典。
B: Neiq yauq dij matjyeq ge mukhdikj nej? Gamr yvxgwor peiyvx waah neiq zouh gungjfo ge sixhauh, yauqsix neiq wuiq yvh dour yatj dij beirgaau zvnjyauq ge manxzoengj, waakhzer yatj dij zvnjyiph dij ge manxzoengj ge waah nej, gamr hornangx neiq horyiq heoi touxsvjgunr gor douh nej, wanr nij dij zihdinr.
A：喀。
A: Haakh.
B：但係當你出來工作嘅時候呢，或者如果你經常都需要係應付哩一類專科嘅文章嘅時候呢，我諗你就要需要考慮要買啲專業嘅字典嘞。
B: Daanhhaih dongj neiq ceotjlaix gungjzok ge sixhauh nej, waakhzer yvxgwor neiq gingjsoengx douj seoijyiu haih yingfuh nij yatj leoih zvnjfoj ge manxzoengj ge sixhauh nej, ngoq namr neiq zauh yiu seoijyiu haaurleoih yiu maaiq dij zvnjyiph ge zihdinr laak.